సునిధి చౌహాన్ (గాయని)

సునిధి చౌహాన్ (జననం 1983 ఆగస్టు 14) భారతీయ నేపథ్య గాయని. ఆమె గాయకురాలిగా బహుముఖ ప్రజ్ఞకు ప్రసిద్ధి చెందింది. ఆమె నాలుగు సంవత్సరాల వయస్సు నుంచే ప్రదర్శనలు ఇవ్వడం ప్రారంభించింది. 13 సంవత్సరాల వయస్సులో శాస్త్ర (1996) చిత్రంతో కెరీర్‌ ప్రారంభించింది. అదే సంవత్సరం, మేరీ అవాజ్ సునో అనే రియాలిటీ షోను ఆమె మొదటిసారిగా నిర్వహించింది.

ఆమె మస్త్ (1999) చిత్రంలోని "రుకీ రుకీ సి జిందగీ" పాటతో మరింత ప్రాముఖ్యతను సంతరించుకుంది. అంతేకాకుండా, తన సంగీత ప్రతిభకు ఫిల్మ్‌ఫేర్ ఆర్.డి బర్మన్ అవార్డును గెలుచుకుంది. ఉత్తమ నేపథ్య గాయనిగా ఫిల్మ్‌ఫేర్ అవార్డుకు ఆమె నామినేట్ చేయబడింది.

ప్రారంభ జీవితం 
సునిధి చౌహాన్ 1983 ఆగస్టు 14న భారతదేశంలోని న్యూఢిల్లీలో జన్మించింది. ఉత్తరప్రదేశ్‌కు చెందిన ఆమె తండ్రి దుష్యంత్ కుమార్ చౌహాన్ శ్రీరామ్ భారతీయ కళా కేంద్రంలో రంగస్థల కళాకారుడు. ఆమె తల్లి, గృహిణి. ఆమెకు ఒక చెల్లెలు కూడా ఉంది. నాలుగు సంవత్సరాల వయస్సులో, ఆమె స్థానిక సమావేశాలలో ప్రదర్శనలు ఇవ్వడం ప్రారంభించింది.

ఆమె గ్రీన్‌వే మోడరన్ స్కూల్‌లో చదువుకుంది. ఢిల్లీలోని దిల్షాద్ గార్డెన్‌లో తన కుటుంబ సభ్యులతో కలిసి ఉండేది. ఆమెకు 11 ఏళ్లు ఉన్నప్పుడు, వారు ముంబైకి మకాం మార్చారు. ఆమె కళ్యాణ్‌జీ అకాడమీలో చేరింది. అతని "లిటిల్ వండర్స్" ట్రూప్‌లో ప్రధాన గాయనిగా మారింది.

వ్యక్తిగత జీవితం 
2002లో, 18 సంవత్సరాల వయస్సులో, ఆమె మ్యూజిక్ వీడియో పెహ్లా నాషా చేసాక దర్శకుడు, కొరియోగ్రాఫర్ బాబీ ఖాన్ ని వివాహం చేసుకుంది. ఈ వివాహం తనకు, తల్లిదండ్రుల మధ్య విభేదాలకు దారితీసింది. ఒక సంవత్సరం తరవాత వారి వివాహబంధం విడాకులతో వీగిపోయింది. ఆ తరువాత, తల్లిదండ్రులతో మళ్లి ఆమెకు సయోధ్య కుదిరింది.

మేరీ అవాజ్ సునో కార్యక్రమం రోజుల నుండి స్నేహితుడైన సంగీత స్వరకర్త హితేష్ సోనిక్‌ ని ఆమె 2012 ఏప్రిల్ 24న గోవాలో తిరిగి వివాహం చేసుకుంది. వారికి 2018 జనవరి 1న అబ్బాయి తేగ్ జన్మించాడు.

మూలాలు 
1983 జననాలు
గాయకులు
బాలీవుడ్ నేపథ్య గాయకులు
భారతీయ మహిళా నేపథ్య గాయకులు
భారతీయ మహిళా పాప్ గాయకులు
భారతీయ టెలివిజన్ వ్యాఖ్యాతలు
భారత మహిళా టెలివిజన్ వ్యాఖ్యాతలు
కన్నడ నేపథ్య గాయకులు
నేపాలీ సినిమా గాయకులు
తమిళ సినిమా గాయకులు
తెలుగు సినిమా గాయకులు
భారతీయ సంగీత విద్వాంసులు
భారతీయ జానపద గాయకులు
ఫిల్మ్‌ఫేర్ అవార్డుల విజేతలు
స్క్రీన్ అవార్డుల విజేతలు
ఇంటర్నేషనల్ ఇండియన్ ఫిల్మ్ అకాడమీ అవార్డుల విజేతలు
జీ సినీ అవార్డుల విజేతలు